2024. gada Tour de France
2024. gada Tour de France bija 111. Tour de France velobrauciens, kas norisinājās no 2024. gada 29. jūnija. līdz 21. jūlijam. Sacensību starts (Grand Départ) bija Florencē, Itālijā, bet tās noslēdzās Nicā, 21. jūnijā. Saistībā ar gatavošanos 2024. gada vasaras olimpiskajām spēlēm pirmo reizi sacensību vēsturē tās nenoslēdzās Parīzē vai tās tuvumā. Sacensību kopvērtējumā trešo reizi uzvarēja Slovēnijas riteņbraucējs Tadejs Pogačars (UAE Team EmiratesError), kurš iepriekš iepriekš bija uzvarējis velobraucienā arī 2020. un 2021. gadā. Pogačars uzvarēja sešos sacensību posmos, ieskaitot trīs pēdējos. Viņa komanda UAE Team EmiratesError, uzvarēja komandu ieskaitē. Binijams Girmajs uzvarēja punktu ieskaitē un trijos posmos, bet kalnu karaļa ieskaitē uzvarēja un cīnītāja balvu saņēma Ričards Karapass. Jauno braucēju ieskaitē uzvarēja Remko Evenepūls. Marks Kavendišs, uzvarot piektajā posmā, guva savu 35. uzvaru Tour de France posmā un pārspēja līdz šim Edijam Merksam piederējušo rekordu.